Bordtennis under Stillehavslekene 2011. Bordtennis var en av flere sporter som var med i de fjortende stillehavslekene som ble arrangert i Nouméa på Ny-Caledonia i perioden 27. august til 10. september 2011. Det var fjortende gangen som bordtennis var med på programmet under stillehavslekene. Det var fem turneringer, single og double for både kvinner og menn og en mixeddoubleturnering. Ny-Caledonia ble beste nasjon med tre gullmedaljer foran Tahiti med to.